Eduardo Barreiros, o Henry Ford galego

Eduardo Barreiros, o Henry Ford galego é un telefilme producido por Continental Producciones e Salero Films, coa participación de TVG, Canal Sur, Telemadrid, Canal 9 e Euskal Telebista.

Rodado en Galicia, dirixido por Simón Casal e protagonizado por Manu Regueiro, Julio Pereira e María Tasende, contou co asesoramento e a cesión de imaxes da Fundación Eduardo Barreiros.

Céntrase na figura do que chegou a ser un dos seis empresarios máis importantes de Europa nos anos 1960 construíndo o imperio industrial de Barreiros, que comezou coa xenial idea de converter os motores de gasolina de camións e autobuses en motores diésel (de gasóleo).

 Sinopse 
Eduardo Barreiros (Manu Regueiro) é un rapaz que vive coa súa familia nunha aldea ourensá, onde axuda ao seu pai (Salvador del Río) cobrando as viaxes da súa liña de autobuses. Pouco despois comeza a traballar nun taller mecánico e tras participar na guerra civil monta a súa propia empresa. Un día ocórreselle a idea de transformar os motores de gasolina de camións e autobuses en motores diésel (de gasóleo), o que lle da un gran pulo á súa empresa. Tras mudarse a Madrid coa súa muller (María Tasende) e o seu fillo, constrúe unha fábrica en Madrid e tenta expandir o seu negocio, loitando contra os obstáculos impostos polo seu socio comercial, Chrysler, e as propias autoridades españolas, especialmente o presidente do INI, Juan Antonio Suances (Xulio Lago).

 Elenco 

 Manuel Regueiro como Eduardo Barreiros adulto.
 Christian Escuredo como Eduardo Barreiros novo.
 Brais Varela como Eduardo Barreiros neno.
 Tamara Canosa como Dorinda nova.
 María Tasende como Dorinda adulta.
 Rebeca Montero como nai de Eduardo.
 Salvador del Río como pai de Eduardo.
 Dani Lago como Valeriano novo.
 Julio Pereira como Valeriano adulto.
 Darío Loureiro como Graciliano neno.
 Denís Gómez como Graciliano adulto.
 Alfonso Agra como Manuel.
 Jorge Taboada como fillo de Eduardo.
 Manolo Solo como Fermín.
 Kevin Stewart como Patrick.
 John Eastham como Arthur.
 Dominic Graville como George Love.
 Vicente Montoto como avó de Eduardo.
 Federico Pérez como Ramón.
 Carlos Sante como Gregorio López-Bravo.
 Xulio Lago como Juan Antonio Suances.
 Gonzalo Rey Chao como Don Herminio.
 Iria Candal como Emilia.
 Mariana Carballal comotía de Dorinda.
 Alberto Tomé como xefe do taller.
 Diego Varela como Garrido.

 Produción 
O filme foi rodado orixinalmente en galego, con algúns diálogos en castelán e inglés. Foi estreado na Televisión de Galicia o 23 de xaneiro de 2013. Para a súa distribución fóra de Galicia, realizouse unha dobraxe ao castelán. Os exteriores rodáronse na Coruña, Ferrol, Pontedeume e Aranga.

 Galardóns e nomeamentos 
 Na 45ª edición do Festival Internacional World Fest de Houston (2012),45th Wordlfest-Houston  Palmarés do 45th Wordlfest-Houston.  recibiu o máximo galardón, o platino, seleccionada entre títulos de todo o mundo, distinción que lle permite acceder automaticamente á selección oficial do Festival de Seúl.No Festival de Houston, o máis antigo dos que se dedican ao cine e ao vídeo independente, foron descubertas figuras do nivel de Steven Spielberg ou George Lucas, e onde hai tal grao de competitividade que a edición pasada recibiu 4.500 solicitudes procedentes de máis de 37 países.

 Premios Mestre Mateo 
 Ano  Categoría  Receptor  Resultado2011Mellor directorSimón Casal de MiguelNomeadoMellor filme para televisiónContinental Producciones, Salero Films e TVG GañadorMellor dirección de produciónCarlos AmoedoNomeadoMellor dirección artísticaAntonio Pereira Saqués e Ángel AmaroNomeadosMellor maquillaxe e peiteadoCristina CoutoNomeadaMellor deseño de vestiarioMaría FandiñoNomeada

 Notas 

 Véxase tamén 
 Bibliografía 
 Thomas, Hugh (2007): Barreiros, el motor de España. Barcelona: Editorial Planeta. ISBN 978-84-08-06834-1.

 Outros artigos 
 Eduardo Barreiros
 Barreiros (automoción)

 Ligazóns externas 
 "A TV movie Eduardo Barreiros, o Henry Ford español acada o máximo galardón no festival de Houston", nova na web da CRTVG.
 "Eduardo Barreiros, el Henry Ford español comienza a cosechar éxitos", artigo en El Mundo, 27 de abril de 2012 .
 ZoomIgualada, Festival Europeo de Cine para Televisión
 Web oficial da Fundación Barreiros
 17º Festival Internacional de Cine de Ourense Tráiler
 Videoclips do filme

Categoría:Filmes de 2011
Categoría:Filmes en lingua galega
Categoría:Filmes en lingua castelá
Categoría:Filmes en lingua inglesa
Categoría:Filmes de Galicia
Categoría:Filmes ambientados en Galicia
Categoría:Filmes rodados en Galicia
Categoría:Filmes rodados na Coruña
Categoría:Filmes rodados en Ferrol